stanford-oval/wikipedia huggingface dataset:
פוסטקרוסינג
עיקרון החילופים האקראיים

הרעיון המרכזי הוא, שאם חבר שולח גלויה, הוא או היא יקבלו לפחות גלויה אחת חזרה ממשתמש פוסטקרוסינג מקרי ברחבי העולם.
משתמשי פוסטקרוסינג עוברים תהליך קבוע של בקשת כתובות מהאתר, ומשלוח הגלויות באמצעות הדואר. לאחר הבקשה, האתר מציג את הכתובת של משתמש פוסטקרוסינג אחר, וכן מספר מזהה (למשל IL-9945). המספר הנ"ל מזהה את הגלויה באופן חד-חד-ערכי במערכת. החבר רושם את הכתובת על גלויה נקייה לבחירתו (לצד המספר המזהה), מוסיף תוכן אישי כרצונו, מדביק בולים בערך המתאים, ושולח את הגלויה דרך הדואר. כעבור מספר ימים הגלויה מתקבלת אצל הנמען, אשר נכנס לאתר ומאשר את קבלת הגלויה על פי המספר המזהה הרשום עליה. בנקודה זו, השולח זכאי לקבל גלויה אחת ממשתמש פוסטקרוסינג אחר כלשהו. כלומר, בשעות הקרובות הכתובת שלו תוצג בתור כתובת-למשלוח עבור משתמש מקרי אחר.
בראשית התהליך כל חבר רשאי לשלוח 5 גלויות במקביל בכל זמן נתון. בכל פעם שאחת הגלויות שהוא שלח נרשמת ביעדה, יכול המשתמש לבקש מהאתר כתובת חדשה. מספר הגלויות הרשאיות לנוע במקביל עולה, ככל ששולחים יותר גלויות. כל משתמש בוחר את האופן בו הוא מציג את עצמו ואילו נושאים הוא מעדיף לקבל. כל אחד יכול גם לסמן לייק על גלויות שמצאו חן בעיניו.
מערכת האתר מאפשרת לשני חברים להחליף ביניהם גלויות פעם אחת בלבד. לפי ברירת המחדל, יכולים החברים להחליף גלויות רק עם מדינות השונות משלהם, אבל ניתן לסמן בפרופיל האישי, שהמשתמש מעוניין לקבל גלויות גם מחברים, הגרים במדינתו שלו. בישראל האופציה הזאת היא כמעט חסרת משמעות בגלל מספר המשתמשים הקטן.
אחוז קטן מהגלויות הנשלחות הולך לאיבוד במהלך המסע שלהן. אחרות מגיעות עם מספר מזהה לא קריא, וקשה לרשום אותן. ישנם גם משתמשים הפורשים מן הפעילות בפרויקט בזמן שיש עדיין גלויות הנמצאות בדרכן אליהם. המערכת של האתר מתחשבת בכל הגורמים האלה ומנסה לפצות את המשתמשים הפעילים על ידי ניסיון להקטין ככל האפשר את ההפרש בין מספר הגלויות שנשלחו ושהתקבלו אצל כל משתמש.
החלפה ישירה

אתר פוסטקרוסינג מתוכנן כך, שהכתובות הניתנות בו הן אקראיות. יחד עם זאת, יש באתר גם את היכולת לארגן חילופים ישירים. כל חבר בפרויקט רשאי לשלוח לחבר אחר מסר אישי (דרך מערכת המסרים של האתר) ובה בקשה להחליף גלויות ישירות, ללא שימוש במנגנון ההגרלה. הפורום של האתר כולל בתוכו פתילים רבים, בנושאים הקשורים לחילופים ישירים, בסיווגים מוגדרים מראש (כגון: גלויות בשחור לבן, אתרים מפורסמים בעולם, כוכבי קולנוע, תמונות של בעלי חיים, ועוד).
היסטוריה

הרעיון להקמת הפרויקט בא ממהנדס תוכנה פורטוגלי בשם פאולו מגליאיש, שהקים את אתר פוסטקרוסינג ב-14 ביולי 2005. המוטיבציה שלו הייתה מבוססת על העובדה, שהוא אהב לקבל דואר, בעיקר גלויות. "אלמנט ההפתעה שבקבלת גלויות ממקומות שונים בעולם (שעל רבים מהם בוודאי לא שמעתם מעולם) עשוי להפוך את תיבת הדואר שלכם לתיבת הפתעות - ומי לא היה רוצה בכך?"
הפרויקט התחיל במקור כתחביב של פאולו, אבל ההצלחה המסחררת שלו גילתה, שהרעיון היה הרבה יותר פופולרי משהוא אי-פעם צפה. בהתחלה פאולו אירח את הפרויקט על מחשב ישן, שהיה מונח בארון הבגדים בביתו. הסידור הזה במהרה הוכיח את עצמו כבלתי מספק. השמועה עברה מפה לאוזן, והפרויקט חצה במהרה את הגבולות של פורטוגל, שם הוא הוקם לראשונה.
במהלך הזמן הפרויקט זכה לתשומת לב רבה מצד התקשורת, שתרמה לגדילה ולפופולריות שלו. פוסטקרוסינג הגיע למיליון הראשון של גלויות מוחלפות ב-11 באפריל 2008, ומאז קצב הגדילה שלו הואץ עוד יותר. הוא הגיע למיליון השני ב-26 בפברואר 2009, עם גלויה שנשלחה מגרמניה לנורווגיה. המיליון השלישי הושג ב-24 בספטמבר 2009, עם גלויה שעברה מפינלנד לסלובניה. המיליון הרביעי הגיע ב-28 במרץ 2010, עם גלויה שעברה מהרפובליקה הצ'כית להולנד.
אתר poscrossing.com חגג את יום הולדתו החמישי ב-14 ביולי 2010, עם תחרות צילום בין החברים שלו. זמן קצר לאחר חגיגות חמש השנים, האתר הגיע למספר של 5 מיליון גלויות, כאשר ב-24 באוגוסט 2010, גלויה עברה מהאי מאן לתאילנד.
פרויקט פוסטקרוסינג זכה לסיקור בינלאומי בתקשורת האלקטרונית, ובפרט באתרי הדואר במדינות השונות. אתרי הדואר של אסטוניה וליטא בפרט, ממליצים על השימוש בו בתור דרך נוחה למצוא חברים-לעט ברחבי העולם.
פגישות של חברי פוסטקרוסינג

למרות העובדה, שהחלפת גלויות דרך הדואר אינה דורשת מהמשתתפים פגישות פנים-אל-פנים, חברי הפרויקט נוהגים מדי פעם להיפגש זה עם זה גם בחיים האמיתיים. פגישות מסוג זה נערכות כמעט בכל המדינות המשתתפות, כולל בישראל. באירופה, שם המעבר ממדינה למדינה אינו מצריך ויזה, הפגישות הללו מקבלות בשנים האחרונות אופי בינלאומי. המפגשים (הקרויים באנגלית meetup) כוללים אנשי פוסטקרוסינג ממדינות שונות, כמו למשל בהלסינקי באוגוסט 2009, או בעיר הגרמנית בילפלד בנובמבר 2010.
הפגישות נערכות לרוב בסופי שבוע, בערים ובמקומות, שהגישה אליהם נוחה למרבית המשתתפים. מספר האנשים המגיעים משתנה מפגישה לפגישה, והוא נע בין אנשים בודדים לכמה עשרות. לאחר שהם מציגים את עצמם זה בפני זה, אנשי הפרויקט מבקרים יחד בחנויות לממכר גלויות, מחליפים ביניהם גלויות נקיות (לא כתובות), מציגים זה לזה את אוספי הגלויות שלהם, מספרים סיפורים מיוחדים הקשורים לתחביב, ועורכים תחרויות היתוליות והגרלות.
אחד המנהגים העיקריים של המפגשים הללו, הוא משלוח משותף של גלויות. המשתתפים מביאים איתם גלויות מבוילות עם כתובות רשומות מראש. כל משתתף מוסיף לגלויות של חבריו את החתימה שלו, בתוספת ברכות ואיחולים שונים. בסוף המפגש כל החבורה צועדת אל תיבת הדואר הקרובה, והמשתתפים משלשלים לתיבה בזה אחר זה את הגלויות החתומות והמקושטות. במפגש הבינלאומי בעיר בילפלד נשלחו במעמד הזה 1250 גלויות.
ראו גם

גלויה
גלוית מרב
בולאות
הערות שוליים

↑  Israel in Postcrossing, www.postcrossing.com
עונת 2017 בגביע ליברטדורס

| --- | --- |

 תקופת התחרות:  23 בינואר 2017 – 29 בנובמבר 2017 (311 ימים)
 מספר משתתפות:  47
 הזוכה:  ברזיל גרמיו
 מספר משחקים:  156
 מספר שערים:  426 (2.73 בממוצע למשחק)
 מלך השערים:  (9) חוסה סאנד ארגנטינה לנוס
 השחקן המצטיין:  לואן ברזיל גרמיו
 → 20162018 ←
עונת 2017 בגביע ליברטדורס הייתה העונה ה-58 של התחרות הדרום-אמריקאית לקבוצות כדורגל, והיא אורגנה על ידי CONMEBOL. המשחק הראשון התקיים ב-23 בינואר 2017 והתחרות הסתיימה ב-29 בנובמבר 2017. בתחרות השתתפו 47 קבוצות מכל מדינות חברי הארגון.
התחרות הסתיימה בניצחון של גרמיו, וזאת בפעם השלישית בתולדות המועדון.
מתכונת התחרות

בתחרות השתתפו 47 קבוצות. 10 קבוצות (זוכות במקום השלישי בשלב הבתים ו-2 הקבוצות הטובות של השלב השלישי) העפילו להמשך גביע סודאמריקנה. נשיא ליגת העל המקסיקנית הודיע שלאור שינוי המתכונת ואי-התאמה לתחרות הליגה, קבוצות ממקסיקו לא השתתפו בתחרות 2017.
להלן הקבוצות שהעפילו לתחרות:
מחזיקת הגביע
מחזיקת גביע סודאמריקנה
ברזיל - 7
ארגנטינה - 6
אקוודור, קולומביה, פרו, צ'ילה, בוליביה, אורוגוואי, פרגוואי, ונצואלה - 4 (כל אחת)
בתחילה 19 קבוצות התחרו על 4 מקומות במשחקי הבתים. בהמשך הקבוצות חולקו ל-8 בתים, ושתי קבוצות מכל בית העפילו לשלבים הבאים. לאחר שלב הבתים הקבוצות שיחקו בשיטת גביע.
בכל השלבים נערכו משחק בית ומשחק חוץ. על ניצחון הוענקו שלוש נקודות ועל תיקו נקודה בודדת.
במידה ומספר קבוצות בבית סיימו עם אותו מספר נקודות, ההכרעה הייתה נקבעת לפי סדר חשיבותם של התנאים הבאים: יתרון בהפרש שערים, יתרון בשערים שנכבשו, חוק שערי חוץ, בעיטות עונשין. בסדרת הגמר חוק שערי חוץ לא בתוקף. במקומו הייתה תוספת זמן ובעיטות עונשין במידת הצורך.
הקבוצות דורגו בהתאם להישגיהן בשלב הבתים: 1-8 מנצחות הבית, 9-16 הקבוצות שסיימו במקום השני.
השלבים המתקדמים > סדרת הגמר

| 0 | 1 | 2 | 3 | 4 |
| --- | --- | --- | --- | --- |
| 22 בנובמבר 2017 | ברזיל גרמיו | 1 - 0 | ארגנטינה לנוס | ארנה דו גרמיו, פורטו אלגרה, ברזיל צופים: 55,188 שיפוט: צ'ילה חוליו בסקוניאן |
| 22 בנובמבר 2017 | סיסרו   82' | (סיקור) |  | ארנה דו גרמיו, פורטו אלגרה, ברזיל צופים: 55,188 שיפוט: צ'ילה חוליו בסקוניאן |
| 0 | 1 | 2 | 3 | 4 |
| --- | --- | --- | --- | --- |
| 29 בנובמבר 2017 | ארגנטינה לנוס | 1 - 2 | ברזיל גרמיו | אצטדיון סיודד דה לנוס, לנוס, ארגנטינה צופים: 45,000 שיפוט: פרגוואי אנריקה קסרס |
| 29 בנובמבר 2017 | חוסה סאנד  71' (בעיטת עונשין) | (סיקור) | פרננדיניו  26'  לואן  41' | אצטדיון סיודד דה לנוס, לנוס, ארגנטינה צופים: 45,000 שיפוט: פרגוואי אנריקה קסרס |
ערים של נייר

ערך זה עוסק בספר נעורים. אם התכוונתם לסרט, ראו .
| --- | --- |
עטיפת הספר
עטיפת הספר
 מידע כללי
 מאת:  ג'ון גרין
 שפת המקור:  אנגלית
 סוגה:  רומן 
 מקום התרחשות:  אורלנדו, Agloe 
 הוצאה
 הוצאה:  דטון 
 הוצאה בשפת המקור:  16 באוקטובר 2008
 תאריך הוצאה:  16 באוקטובר 2008 
 מספר עמודים:  305
 קישורים חיצוניים
 מסת"ב:  מסת"ב 978-0-525-47818-8
 הספרייה הלאומית:  003806824
 
ערים של נייר (באנגלית: Paper Towns) הוא רומן נעורים משנת 2008, מאת הסופר האמריקאי ג'ון גרין.
הספר עוסק ברומנטיקה, קומדיה ומסתורין. הוא מספר על נער בשם קוונטין ג'ייקובסון, המכונה קיוּ, אשר נשבה בקסמיה של מרגו, שכנתו, ובמהלך הסיפור יוצא במסע חיפושים אחריה.
הספר יצא לאור ב-16 באוקטובר 2008, וראה אור בתרגום לעברית בישראל בפברואר 2015 על ידי הוצאת ידיעות אחרונות, הכורסא.
הספר הגיע למקום החמישי ברשימת רבי המכר של הניו יורק טיימס לספרי ילדים, וזכה בפרס אדגר לשנת 2009 בקטגוריית רומן הנוער הטוב ביותר. ב-24 ביולי 2015 יצא בארצות הברית הסרט "ערים של נייר", המבוסס על הספר, וזכה להצלחה רבה.
תקציר הסיפור

גיבור הסיפור הוא קווינטין ג'ייקובסון, המכונה קיו, שמאוהב בשכנתו מרגו מאז שהוא ילד קטן. באחד הלילות מרגו מופיעה בחלונו, והם עוברים יחד מסע נקמות מטורף. זמן קצר לאחר מכן, מרגו נעלמת ואף אחד לא יודע היכן היא נמצאת. יחד עם שני חבריו הטובים וחברה של מרגו (שכעת היא חברה של אחד משני חבריו), הם יוצאים למסע מלא עליות ומורדות בחיפוש אחרי מרגו דרך הרמזים שהיא השאירה אחריה.
פיודור השלישי, צאר רוסיה

פיודור השלישי (ברוסית: Фёдор III Алексеевич; ‏ 9 ביוני 1661 - 7 במאי 1682) היה הצאר השלישי ממשפחת רומנוב.
חייו

פיודור התחנך על ידי כומר ממערב רוסיה וכתוצאה מכך היה קרוב לתרבות הפולנית. הוא היה בן אדם משכיל, דיבר באופן חופשי פולנית ולטינית, אהב שירה ומוזיקה. לאחר פטירת אחיו הבכור אלכסיי, הוכרז כיורש העצר. כמו כל אחיו היה חולני מילדות.
במהלך כהונתו הקצרה הצליח להעביר מספר החלטות חשובות ולבצע מספר רפורמות:
ביצוע מפקד אוכלוסין בשנת 1678
שינוי שיטת המיסוי בשנת 1679
רפורמה צבאית בשנת 1682 תוך שינוי בשיטת קידום הקצונה.
ניהול המלחמה העות'מאנית-רוסית (1676–1681)
המשך הרפורמה הדתית ברוסיה תוך רדיפת מתנגדיה.
פטירתו בגיל צעיר השאירה את המדינה במצב לא ברור בהיבט העברת השלטון. אחיו איוואן החמישי אומנם היה בן 16, אך חולני והבויארים חששו שלא יאריך ימים. אחיו הנוסף פיוטר היה בן 10 בלבד. על רקע זה החל מרד צבאי במוסקבה. עם סיומו שני האחים החלו בכהונה משותפת ואחותם סופיה התמנתה לעוצר לידם.
המשפחה

פיודור התחתן עם אצילה ממוצא פולני, אגפיה גרושצקיה. כתוצאה מכך חל שינוי מהותי בחצר הצאר. בפעם הראשונה האצילים החלו להופיע בבגדים מערביים.
בקיץ 1681 אשתו נפטרה במהלך הלידה, וזמן קצר לאחר מכן נפטר גם בנם. בפברואר 1682 התחתן פעם שנייה עם מרפה אפרקסינה, אך אשתו הייתה צארינה רק במשך 71 ימים.
עונת 2017/2018 בליגת העל בכדורגל נשים

| --- | --- |

 תקופת התחרות:  31 באוקטובר 2017 – 29 במאי 2018 (211 ימים)
 מספר משתתפות:  9
 הזוכה:  מ.ס. קריית גת
 מספר משחקים:  104
 מספר שערים:  400 (3.85 בממוצע למשחק)
 מלכת השערים:  ברזיל טאבטה דיאנרה (מ.כ. רמת השרון) - 30 שערים
 → 2016/20172018/2019 ←
עונת 2017/2018 בליגת העל בכדורגל נשים הייתה העונה ה-20 של ליגות כדורגל הנשים בישראל תחת אחריות הההתאחדות לכדורגל בישראל. העונה נפתחה ב-31 באוקטובר 2017 והסתיימה ב-29 במאי 2018.
הקבוצה שסיימה ראשונה בליגה הלאומית בעונת 2016/2017 והצטרפה לליגת העל לראשונה בתולדותיה לקראת עונה זו הייתה הפועל רעננה.
הליגה הסדירה כללה 9 קבוצות ששיחקו ביניהן במשך 2 סיבובים בני 9 מחזורים כל אחד (לכל קבוצה 8 משחקים בסיבוב) - 18 מחזורים בסך הכל (16 משחקים לקבוצה). לאחר מכן פוצלה הליגה לפלייאוף עליון שבו 5 קבוצות ששיחקו ביניהן במשך 2 סיבובים בני 5 מחזורים כל אחד (4 משחקים לקבוצה בסיבוב) ופלייאוף תחתון שבו 4 קבוצות ששיחקו ביניהן במשך 2 סיבובים בני 3 מחזורים כל אחד, שכוללים תוספת של 10 ו-6 מחזורים לעונה הסדירה בהתאמה ובסה"כ 28 ו-24 מחזורים בהתאמה (24 משחקים לקבוצה בפלייאוף העליון ו-22 בתחתון). לפי תקנון האליפות האקדמיה לכדורגל בנות לא יכלה לרדת ליגה. בעונה זו ניתן לכל קבוצה לצרף 4 שחקניות זרות. בנוסף, חייבו כל קבוצה לרשום בטופס המשחק לפחות שתי שחקניות ישראליות מתחת לגיל 20 ולשתף אותן במשחק לפחות 45 דקות (במצטבר).
מ.ס. קריית גת, אלופת העונה הקודמת, זכתה בתואר בפעם השנייה בתולדותיה.
הפועל עירוני פתח תקווה סיימה אחרונה וירדה לליגה הלאומית לראשונה בתולדותיה.
בנות נתניה, שסיימה במקום הלפני אחרון, ניצחה במשחק מבחן את בנות אילת שסיימה שנייה בליגה הלאומית, ונשארה בליגת העל.
טבלת הליגה בסיום העונה

| מיקום | קבוצה | משחקים | ניצחונות | תיקו | הפסדים | שערי זכות | שערי חובה | הפרש שערים | נקודות | הערות |
| --- | --- | --- | --- | --- | --- | --- | --- | --- | --- | --- |
פלייאוף עליון
| 1 | מ.ס. קריית גת | 24 | 21 | 1 | 2 | 95 | 21 | 74 | 64 | העפילה לשלב המוקדמות של ליגת האלופות בכדורגל נשים |
| 2 | מ.כ. רמת השרון | 24 | 21 | 0 | 3 | 82 | 12 | 70 | 63 |  |
| 3 | מכבי כישרונות חדרה | 24 | 15 | 3 | 6 | 45 | 27 | 18 | 48 |  |
| 4 | אס"א תל אביב | 24 | 9 | 1 | 14 | 41 | 57 | 16- | 28 |  |
| 5 | מכבי חולון | 24 | 6 | 3 | 15 | 35 | 72 | 37- | 21 |  |
פלייאוף תחתון
| 6 | הפועל רעננה | 22 | 9 | 4 | 9 | 42 | 31 | 11 | 31 |  |
| 7 | האקדמיה לכדורגל בנות | 22 | 9 | 3 | 10 | 38 | 42 | 4- | 30 |  |
| 8 | בנות נתניה | 22 | 3 | 3 | 16 | 16 | 60 | 44- | 12 | ניצחה במשחק מבחן את בנות אילת ונשארה בליגת העל |
| 9 | הפועל עירוני פתח תקווה | 22 | 1 | 2 | 19 | 9 | 81 | 72- | 5 | ירדה ליגה |
מלכת השערים

| מקום | שם | קבוצה | שערים |
| --- | --- | --- | --- |
| 1 | ברזיל טאבטה דיאנרה סנטוס דה סילבה | מ.כ. רמת השרון | 30 |
| 2 | רומניה אנדראה לאיו | מ.ס. קריית גת | 29 |
| 3 | ישראל מור אפריים | מ.ס. קריית גת | 16 |
| 4 | ניגריה אמנזה מארסי | מכבי חולון | 15 |
| 5 | ישראל דניאל שולמן | מ.ס. קריית גת | 13 |
ראו גם

גביע המדינה בכדורגל נשים 2017/2018
הערות שוליים

↑  תקנון האליפות, באתר ההתאחדות לכדורגל
| עונות בליגה העליונה בכדורגל נשים |
| --- | --- | --- |
| ליגת נשים | 1998/1999 • 1999/2000 • 2000/2001 • 2001/2002 • 2002/2003 • 2003/2004 • 2004/2005 • 2005/2006 • 2006/2007 • 2007/2008 • 2008/2009 • 2009/2010 |  |
| ליגת נשים ראשונה | 2010/2011 • 2011/2012 • 2012/2013 • 2013/2014 • 2014/2015 • 2015/2016 |  |
| ליגת העל לנשים | 2016/2017 • 2017/2018 • 2018/2019 • 2019/2020 • 2020/2021 • 2021/2022 • 2022/2023 • 2023/2024 |  |
פח'ר א-דין א-ראזי

ערך זה עוסק בתאולוג ופילוסוף פרסי בן המאה ה-12. אם התכוונתם לאחד מגדולי הרופאים המוסלמים בן המאה העשירית, ראו .
| --- | --- |

 לידה:  1150 ריי, האימפריה הסלג'וקית 
 פטירה:  1210 (בגיל 60 בערך) הראת, Ghurid Empire 
 השקפה דתית:  אסלאם 
 תחומי עניין:  כלאם, תפסיר, פילוסופיה אסלאמית 
 עיסוק:  פילוסוף, עולמא, מתמטיקאי, אסטרונום 
 יצירות ידועות:  א-תפסיר אל-כביר, Lumi' al-bayanat, Asas al-Taqdis, בפסקה זו 7 רשומות נוספות שטרם תורגמו 
 
פח'ר א-דין א-ראזי (בערבית: فخر الدين الرازي; 1149–1209) היה תאולוג ופילוסוף פרסי-מוסלמי שיצר בערבית. הוא ידוע בעולם המוסלמי במיוחד בזכות ספר הפרשנות הגדול שלו על הקוראן, המכונה "תפסיר אל-כביר" (تفسیر الکبیر; "הפרשנות הגדולה"), אך ידוע עוד על יותר מ-100 כתבים נוספים שחיבר, העוסקים בנושאים כגון לוגיקה, אתיקה, מדעים ופילוסופיה.
חייו

פח'ר א-דין א-ראזי נולד בעיר ריי שבצפון-מרכז איראן. הוא למד תחילה תחת אביו, ולאחר מכן נסע ללימודים בעיר מרב ובהמשך בעיר מראגה, שם היה תלמיד של אחד מתלמידי אל-ע'זאלי. כישוריו הרטוריים בוויכוחים גרמו לו לצבור אויבים רבים, ולעבור באופן תכוף מעיר לעיר. הוא התחיל ימיו בעוני אך בהמשך נכנס תחת חסותם של פטרונים עשירים. הוא לימד תלמידים משלו בעיר מולדתו ריי ולאחר מכן עמד בראש מדרסה בעיר הראת, שם נפטר בשנת 1209. הוא נחשב לאחד מגדולי המלומדים המוסלמים של התקופה.
א-ראזי השתייך לאסכולה המשפטית (מד'הב) השאפעית ולאסכולה התיאולגית האשערית. עם זאת, בשאלות כגון רצון חופשי הוא הביע לעיתים עמדות עצמאיות המזכירות יותר את עמדותיה של האסכולה המעתזילית. הוא נחשב למי שהושפע רבות מהפילוסוף היהודי שהתאסלם באחרית ימיו אבו אל-ברכאת אל-בגדאדי, וכמוהו ביקר כמה מעמדותיו של אבן סינא בענייני פילוסופיה ותאולוגיה. נסיר א-דין א-טוסי בספר פרשנותו על "כתאב אל-אשאראת" של אבן סינא מקדיש את מירב מאמציו להפרכת הביקורת של א-ראזי.
לקריאה נוספת

G.C. Anawati, "Fakhr al-Din al-Razi" in The Encyclopaedia of Islam, 2nd edition, ed. by H.A.R. Gibbs, B. Lewis, Ch. Pellat, C. Bosworth et al., 11 vols. (Leiden: E.J. Brill, 1960-2002) vol. 2, pp. 751–5.
al-Razi, Fakhr al-din 1149-1209 in "Muslim Philosophy"
Abrahamov, B. (1992) "Fakhr al-Din al-Razi on God's Knowledge of Particulars", Oriens 33: 133-55.
Kholeif, F. (1966) "A Study on Fakhr al-Din al-Razi and His Controversies in Transoxania", Pensée Arabe et Musulmane 31, Beirut: Dar al-Machreq Éditeurs.
الزركان، محمد صالح،  فخر الدين الرازي وآراؤه الكلامية والفلسفية، [مكان النشر غير معروف]: دار الفكر، 1963. (הספר בקטלוג ULI).
المجدوب، عبد العزيز، الامام الحكيم فخر الدين الرازي من خلال تفسيره،  [طرابلس، ليبيا] : الدار العربية للكتاب، 1980. (הספר בקטלוג ULI)
סמולוויל (יישוב בדיוני)

מפת העיירה
סמולוויל היא עיירה בדיונית בחוברות הקומיקס של סופרבוי וסופרמן מבית DC קומיקס. זוהי העיירה שבה גדל קלארק קנט. העיירה היא מקום ההתרחשות המרכזי בקומיקס סופרבוי ועל תושביה סופרבוי מגן בסיפורי הקומיקס.
היסטוריה

בחוברות הקומיקס המוקדמות מתור הזהב, שמה של העיירה עדיין לא צוין. שמה צוין לראשונה ב-1949.
הקומיקסאי ג'ון ביירן הרחיב מעט על ההיסטוריה של העיירה במיני-סדרת הקומיקס "World Of Smallville" ‏(1988).
מיקום > בקומיקס

מיקומה של העיירה לא הוגדר במפורש בקומיקס מההתחלה והשתנה בין הסיפורים. היא מוקמה פעמים רבות בקרבת מטרופוליס ומידווייל, ביתה החדש של סופרגירל על פני כדור הארץ. החוברת "All-New Collectors' Edition #C-55"‏ (1978), שהציגה את חתונתם של חבר וחברת לגיון גיבורי-העל, סאטורן גירל ולייטנינג לאד, ממקמת את העיירה באזור ניו ג'רזי. כל המקורות אחרי שנת 1986 ממקמים את העיירה בקנזס.
מיקום > בקומיקס > adventures of superman

הקישור הראשון במדיה של העיירה למיקום מסוים נעשה בתסכית הרדיו "adventures of superman". בסיפור "The Secret Rocket" (ספטמבר–אוקטובר 1947) יש מספר אזכורים לכך שקלארק קנט הצעיר גדל בחווה של איבן קנט באיווה. העיר הקרובה ביותר ששמה מושמע היא סנטרוויל (אנ') הקיימת במציאות.
מיקום > בקומיקס > superman family

ב-"superman family #195" (מאי–יוני 1979), קלארק קנט ולאנה לאנג נוסעים בכביש המהיר 70 (אנ') לא רחוק מן העיירה. מדינות שהכביש עובר בהן במציאות הן: יוטה, קולורדו, קנזס, מיזורי, אילינוי, אינדיאנה, אוהיו, וירג'יניה המערבית, פנסילבניה ומרילנד.
מיקום > בקומיקס > Legion of Super-Heroes

מפה של מטרופוליס מהעתיד שבו חיים לגיון גיבורי-העל כלולה בקומיקס "Legion of Super-Heroes" כרך 2, #313 (יולי 1984). לפי המפה, העיירה נמצאת בצפון-מזרח פנסילבניה או בצפון ניו ג'רזי, והיא משולבת במטרופוליס כמחוז היסטורי. בעדכונים למפה שפורסמו לאחר 1986, העיירה הוסרה רטרואקטיבית כדי להתאים לשינויים במיקומה בכותרים הבאים.
מיקום > בקומיקס > The Kents

מיני-סדרת הקומיקס "The Kents" (אנ') מסוף שנות ה-90 מיקמה את העיירה במזרח קנזס, במרחק של רכיבה בת יום על סוס מהעיר פאולה (אנ') שבמטרופולין של קנזס סיטי.
מיקום > בקומיקס > Action Comics #822

חלקו הראשון של הסיפור "Repo Man" מיקם את העיירה בקנזס, במרחק של כ-90 קילומטר מהעיר סלינה (אנ') ובקו של ג'נקשן סיטי (אנ'). במציאות נמצאת העיר דוראנס (אנ') בנקודה דומה.
מיקום > בקומיקס > The Search For Kryptonite

בקשת הסיפור "The Search For Kryptonite" מסופר כיצד תושבים עם מוטציות מחריבים את העיירה עד שממשלת ארצות הברית מתערבת ושולחת כוחות מיוחדים לקנזס.
מיקום > בספרים > Death and Life of Superman

בנובלה "Death and Life of Superman" ‏(1993), ג'ונתן ומרתה קנט נוסעים לסמולוויל מנמל התעופה (אנ') בעיר גרט בנד (אנ') שבקנזס, מה שמרמז שהם גרים במרכז קנזס.
מיקום > באדפטציות נוספות

כל האדפטציות הקולנועיות והטלוויזיוניות מאז שנות השמונים המאזכרות את העיירה ממקמות אותה במדינת קנזס בארצות הברית.
תושבים > תושבים בולטים

דאגלס פארקר (אנ') – צ'יף המשטרה בעיירה
משפחת קנט – מתור הכסף ורטרואקטיבית אף מתור הזהב
משפחת לאנג
פיניאס פוטר (אנ')
משפחת רוס
משפחת לותור (Luthor) במקור, שהפכה את שמה לרותול (Rohtul)
תושבים > תושבים נוספים

קנת "קני" ברייברמן / קונדויט
קארל דרייפר
בן יובארד
ויליאם "בילי" קריימר
ויליאם "בילי" וילסון
קורי רנוולד
מוסדות ציבור

| שם | סוג | תחום | אסמכתאות |
| --- | --- | --- | --- |
| סמולוויל סנטינל | מערכת עיתון מקומית | תקשורת |  |
| סמולוויל טיימס רידר | מערכת עיתון מקומית | תקשורת |  |
| בית הספר התיכון סמולוויל | בית ספר תיכון | חינוך |  |
| WSMV | תחנת רדיו | תקשורת |  |
| תחנת משטרה בראשות צ'יף | משטרה | חוק |  |
| מחלקה משטרתית בראשות שריף | משטרה | חוק |  |
| לא הוקם | קניון | מסחר |  |
במדיות אחרות > אזכורים > בספרים

בנובלה "Miracle Monday" (אנ')‏ (1981) בספרי סופרמן של אליוט ס. מגין (אנ'), העיירה נמצאת בקנזס.
גם בנובלה It's Superman!"‎" של טום דה הייבן (אנ'), שעלילתה מתרחשת ב-1938, העיירה נמצאת בקנזס.
במדיות אחרות > אזכורים > לייב אקשן

קולנוע
העיירה מופיעה לראשונה בלייב-אקשן על המסך הגדול בסרט סופרמן בכיכוב כריסטופר ריב ונמצאת בקנזס.
בכל סרטי סופרמן הבאים – בכיכוב כריסטופר ריב, ברנדון ראות והנרי קאוויל – העיירה נמצאת בקנזס.
טלוויזיה
העיירה מופיעה לראשונה בלייב-אקשן על מסך הטלוויזיה בסדרה "סופרבוי".
בכל סדרות הטלווזיה הבאות בהפצת WBTV (אנ') העיירה נמצאת בקנזס ומצולמת ביישובים חקלאיים ובקומונות חקלאיות שונות במערב התיכון ובמערב קנדה.
במדיות אחרות > אזכורים > אנימציה

העיירה מופיעה בסרטים המצוירים "סופרמן נגד האליטה" (אנ'), "סופרמן: יום הדין" (אנ'), "סופרמן/באטמן: אפוקליפסה" (אנ').
העיירה מופיעה בסדרה המצוירת "סופרמן: סדרת האנימציה" ומוזכרת כבר בפרק הראשון כעיירה שנמצאת בקנזס ולא מוכרת בחוף המזרחי.
רובין / טים דרייק, בלו ביטל / חיימה רייס (אנ'), ארסנל / רוי הרפר המקורי ואימפולס / בארט אלן נכנסים כתיירים במסווה לחממות של "לקסקורפ" (אנ') ומתפצלים מקבוצת התיירים באמצע הסיור. הם משיגים דגימה מהוויטמינים שחיפשו, אך בדרכם החוצה, הם נתקלים בבלאק ביטל (אנ'). אחרי הצטרפות גרין ביטל לקרב, הגיבורים מתקבצים מחדש. בחוות קנט נפגש הצוות של רובין, בלו ביטל, אימופלס וארסנל, יחד עם גרין ביטל, בצוות של נייטווינג / דיק גרייסון וסופרבוי / קונור קנט. לקס לות'ר וונדל סאבאג' דנים בנזק שנגרם למפעלים שבחממות, ומסיקים שקווי הייצור העיקריים של הוויטמינים לא נפגעו.
במדיות אחרות > אזכורים > משחקי וידאו

העיירה מופיעה במשחק הווידאו DC Universe Online (אנ'). בעלילת המשחק, לקס לות'ר ערך ניסוי בגופם של תושבי העיירה באמצעות דגימת DNA מדומסדיי שהיה לכוד בכלוב באסם ליד חוות קנט. ג'ונתן קנט, לאנה לאנג ופיט רוס היו בין התושבים שהפכו ליצורים דמויי דומסדיי. סמולוויל נחרבה בגלל הניסוי.
ביאורים

↑  post-crisis
↑  post-crisis
↑  מדינת העיירה post-crisis
↑  מדינת העיירה במספר אזכורים pre-crisis
↑  post-crisis
↑  סדרת הקומיקס בוטלה באמצע סיפור על הקמת קניון.
הערות שוליים

↑  מייקל פליישר, The original encyclopedia of comic book heroes., DC קומיקס, 2007, עמ' 300–301, ISBN 1-4012-1389-8
↑  רוברט גרינברגר, The essential Superman encyclopedia, Del Rey/Ballantine Books, 2012, ©2010, עמ' 361–368, ISBN 978-0-307-29224-7
↑  Adventure Comics #104 (מאי 1946)
↑  בקומיקס "סופרבוי" כרך 1, #2, מאי 1949
↑  World of Smallville #1–4 (אפריל–יולי 1988), DC קומיקס
↑  Superboy Vol 2 #22, DC Database (באנגלית)
↑  "The_Millennium_Massacre" All-New Collectors' Edition Vol 1 #C-55, DC Database (באנגלית)
↑  Amazing World of DC Comics #14 (1977),‏ DC קומיקס
↑  Superman/Batman #44-49 (2008) DC Comics
↑  K (The Search for Kryptonite), DC Database (באנגלית)
↑  רוג'ר סטרן, The Death and Life of Superman : a novel, Barnes & Noble, 2004, 1993, ISBN 0-7607-5439-X
↑  פרקר היינצה, Where is Smallville?, Medium, ‏2020-03-14 (באנגלית)
↑  ג'ייק אלן, MSU's scenes in 'Batman v Superman' revealed, TheNews (באנגלית)
↑  דבורה רורבו, Smallville, Kansas, The World of Lois & Clark (באנגלית)
↑  Douglas Parker (Earth-One), DC Database (באנגלית)
↑  Douglas Parker (New Earth), DC Database (באנגלית)
↑  Superman Family, DC Database (באנגלית)
↑  Superboy Vol 2, DC Database (באנגלית)
↑  הלילה האפל ביותר 1#–3 (2009), DC קומיקס
↑  Superboy #10 (ספטמבר–אוקטובר 1950), DC קומיקס
↑  Adventure Comics #291 (דצמבר 1961), DC קומיקס
↑  Phineas Potter (Earth-One), DC Database (באנגלית)
↑  Adventure Comics #271 (אפריל 1960), DC קומיקס
↑  Conduit, DC Database (באנגלית)
↑  Dark Nights: Death Metal The Secret Origin #1
↑  Superman (Volume 1) #332
↑  Carl Draper (Earth-One), DC Database (באנגלית)
↑  Ben Hubbard, DC Database (באנגלית)
↑  Superman: The Secret Years #1
↑  William Cramer (Earth-One), DC Database (באנגלית)
↑  Superboy (Volume 2) #19
↑  Smallville Sentinel, DC Extended Universe Wiki (באנגלית)
↑  "הרפתקאותיו החדשות של סופרבוי"
↑  "אקשן קומיקס" כרך 2, #8, יוני 2012, DC קומיקס
↑  Last Son of Krypton by Elliot S. Maggin, elliot.maggin.nu(הקישור אינו פעיל, 2.8.2022)
↑  בספר "הבן האחרון של קריפטון" מאת אליוט ס. מאגין (אנ')
↑  Smallville High School, DC Database (באנגלית)
↑  Adventure Comics #456 (מרץ–אפריל 1978), DC קומיקס
↑  סופרבוי כרך 1, #195, יוני 1973, DC קומיקס
↑  דאגלס פארקר בתפקיד צ'יף המשטרה בתחנה
↑  שריף הייז, "סופרבוי" כרך 1, #88 (אפריל 1961), DC קומיקס
↑  "הרפתקאותיו החדשות של סופרבוי" #46 (אוקטובר 1983), DC קומיקס
↑  Parker Heinze, Where is Smallville?, Medium, ‏2020-03-14 (באנגלית)
↑  "Young Justice" True Colors (TV Episode 2013) - IMDb, נבדק ב-2022-08-02